ΓΡΑΠΤΗ ΕΡΩΤΗΣΗ E-1348/02

υποβολή: Concepci Ferrer (PPE-DE) προς την Επιτροπή

(13 Μαΐου 2002)

Θέμα: Δράσεις για την προώθηση των κεφαλαίων επιχειρηματικών συμμετοχών

Τα κεφάλαια επιχειρηματικών συμμετοχών αποτελούν δύναμη προώθησης της επιχειρηματικής καινοτομίας στο πλαίσιο μιας ανοιχτής και ανταγωνιστικής οικονομίας.

Ποιές δράσεις προς την κατεύθυνση αυτή έχει αναλάβει ή σκοπεύει να αναλάβει η Επιτροπή για την απαραίτητη προώθηση των κεφαλαίων επιχειρηματικών συμμετοχών, την παροχή κινήτρων για τη δημιουργία επιχειρήσεων και την ως εκ τούτου δημιουργία μεγαλύτερων πηγών απασχόλησης·

Απάντηση του κ. Liikanen εξ ονόματος της Επιτροπής

(14 Ιουνίου 2002)

Η Επιτροπή συμμερίζεται την άποψη του αξιότιμου μέλους του Κοινοβουλίου όσον αφορά τη σημασία των επιχειρηματικών κεφαλαίων για την προώθηση της καινοτομίας, της ανάπτυξης και της δημιουργίας θέσεων απασχόλησης. Στην έκθεσή της του Απριλίου 1998 με τίτλο Επιχειρηματικά κεφάλαια: κλειδί για τη δημιουργία θέσεων απασχόλησης στην Ευρωπαϊκή Ένωση, η Επιτροπή εντόπισε τα εμπόδια στην ανάπτυξη μιας αποτελεσματικής αγοράς επιχειρηματικών κεφαλαίων στην Ευρώπη και πρότεινε, στο Σχέδιο δράσης για τα επιχειρηματικά κεφάλαια (ΣΔΕΚ), μια δέσμη μέτρων που θα βοηθήσουν στην άρση των εμποδίων αυτών. Το Ευρωπαϊκό Συμβούλιο της Λισσαβώνας του Μαρτίου 2000, το Ευρωπαϊκό Συμβούλιο της Στοκχόλμης του Μαρτίου 2001 και το Ευρωπαϊκό Συμβούλιο της Βαρκελώνης του Μαρτίου 2002 ζήτησαν να τεθεί πλήρως σε εφαρμογή το ΣΔΕΚ έως το 2003. Η τρίτη έκθεση σχετικά με την εφαρμογή του ΣΔΕΚ(1) συζητήθηκε στο Κοινοβούλιο (με εισηγητή τον κ. SKINNER), το οποίο εξέδωσε ψήφισμα κατά τη σύνοδο ολομέλειας του Απριλίου 2002.

Η στρατηγική που προτείνεται από το ΣΔΕΚ για την ανάπτυξη της κοινοτικής αγοράς επιχειρηματικών κεφαλαίων βασίζεται σε τρεις βασικούς άξονες: (i) μέτρα για την ενίσχυση της ολοκλήρωσης της αγοράς· (ii) διαρθρωτικές μεταρρυθμίσεις για την αντιμετώπιση των ρυθμιστικών εμποδίων και των φορολογικών περιορισμών και (iii) μέτρα προώθησης της επιχειρηματικότητας. Η ευθύνη για την ανάληψη δράσης σε αυτούς τους τομείς πολιτικής επιμερίζεται σε ποικίλους βαθμούς μεταξύ της Κοινότητας και των κρατών μελών. Όπωςπογραμμίζεται στην τρίτη έκθεση εφαρμογής του ΣΔΕΚ, συντελείται πρόοδος σχετικά με τη σύσταση ενός κατάλληλου κανονιστικού πλαισίου για την ανάπτυξη της αγοράς επιχειρηματικών κεφαλαίων. Εκτός από τις δράσεις αυτές στο πλαίσιο του προγράμματος δράσης για τις χρηματοπιστωτικέςπηρεσίες (ΠΔΧΥ), οι οποίες σχετίζονται με την εφαρμογή του ΣΔΕΚ, τα κράτη μέλη έχουν δρομολογήσει διάφορες μεταρρυθμίσεις σε εθνικό επίπεδο.

Οι δράσεις αυτές για τη δημιουργία ενός ευνοϊκού περιβάλλοντος για τη σύσταση και τη στήριξη νέων και καινοτόμων επιχειρήσεων συμπληρώνονται από τη δημόσια χρηματοδότηση που περιορίζεται στην αντιμετώπιση εντοπισμένων δυσλειτουργιών της αγοράς.

Παραδείγματος χάριν, η πρωτοβουλία για την ανάπτυξη και την απασχόληση (1998-2000) (απόφαση 98/347/ΕΚ(2) του Συμβουλίου) και το πολυετές πρόγραμμα για τις επιχειρήσεις και την επιχειρηματικότητα, και ιδίως για τις μικρομεσαίες επιχειρήσεις (ΜΜΕ) (2001-2005) (απόφαση 2000/819/ΕΚ(3) του Συμβουλίου) περιλάμβαναν μέτρα για την προώθηση της προσφοράς επιχειρηματικών κεφαλαίων στην Κοινότητα, εκ των οποίων το πιο σημαντικό ήταν ο Μηχανισμός εκκίνησης του ΕΜΤ (Ευρωπαϊκού μηχανισμού για τις τεχνολογίες).

Στο πλαίσιο του Μηχανισμού εκκίνησης του ΕΜΤ, το Ευρωπαϊκό Ταμείο Επενδύσεων (ΕΤΕ), που διαχειρίζεται το μηχανισμό για λογαριασμό της Επιτροπής, επενδύει σε ειδικευμένα ταμεία επιχειρηματικών κεφαλαίων, και ιδίως σε ταμεία κεφαλαίου εκκίνησης, σε μικρότερα ταμεία, σε ταμεία που λειτουργούν σε περιφερειακό επίπεδο ή επικεντρώνονται σε ειδικούς τομείς ή τεχνολογίες, ή σε ταμεία επιχειρηματικών κεφαλαίων που χρηματοδοτούν την αξιοποίηση των αποτελεσμάτων της Έρευνας και Ανάπτυξης (Ε & Α).

Το ΕΤΕ, που αποτελεί μέρος του Ομίλου της Ευρωπαϊκής Τράπεζας Επενδύσεων (ΕΤΕπ) από το 2000, επενδύει επίσης τους ίδιους πόρους του και τους πόρους της ΕΤΕπ σε δραστηριότητες επιχειρηματικών κεφαλαίων. Κατά τα πρόσφατα έτη έγινε ένας από τους πιο σημαντικούς παράγοντες της αγοράς επιχειρηματικών κεφαλαίων στην Κοινότητα. Δεδομένου τουψηλού κινδύνου που συνεπάγεται η χρηματοδότηση εκκίνησης και πρώιμου σταδίου, παρέχεταιποστήριξη από τον κοινοτικό προϋπολογισμό, ενώ οι ίδιοι πόροι του ΕΤΕ και της ΕΤΕπ θα χρησιμοποιούνται για λιγότερο ριψοκίνδυνες επενδύσεις μεταγενέστερου σταδίου. Επιπλέον, οι κατευθυντήριες γραμμές 2001-2005 του Ευρωπαϊκού Ταμείου Περιφερειακής Ανάπτυξης (ΕΤΠΑ) επιτρέπουν τη συγχρηματοδότηση των περιφερειακών ταμείων επιχειρηματικών κεφαλαίων στις ενισχυόμενες περιοχές.

Όσον αφορά τις προβλεπόμενες δράσεις, στο άμεσο μέλλον η Επιτροπή θα παρουσιάσει την αξιολόγηση της πρωτοβουλίας για την ανάπτυξη και την απασχόληση. Τον Οκτώβριο του 2002 θα παρουσιάσει επίσης την τέταρτή της έκθεση σχετικά με την εφαρμογή του ΣΔΕΚ και, πριν από τα τέλη 2002, μια έκθεση σχετικά με τις βέλτιστες πρακτικές στον τομέα των επιχειρηματικών αγγέλων (Business Angels).

Επιπροσθέτως, η σταδιακή εφαρμογή του σχεδίου δράσης των χρηματοπιστωτικώνπηρεσιών έως το 2005 θα βοηθήσει επίσης στην αποκατάσταση της εμπιστοσύνης των επενδυτών στις αγορές επιχειρηματικών κεφαλαίων και αναμένεται να επηρεάσει θετικά την προσφορά επιχειρηματικών κεφαλαίων για τις ευρωπαϊκές επιχειρήσεις δημιουργώντας μεγαλύτερη ρευστότητα στις ευρωπαϊκές αγορές κεφαλαίων.

(1) COM(2001)605 τελικό.

(2) 98/347/ΕΚ: Απόφαση του Συμβουλίου της 19ης Μαΐου 1998 για μέτρα χρηματοδοτικής συνδρομήςπέρ των καινοτόμων μικρών και μεσαίων επιχειρήσεων (ΜΜΕ) που δημιουργούν θέσεις απασχόλησης — Πρωτοβουλία για την ανάπτυξη και την απασχόληση — ΕΕ L 155 της 29.5.1998.

(3) 2000/819/ΕΚ: Απόφαση του Συμβουλίου της 20ής Δεκεμβρίου 2000 σχετικά με ένα πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρομεσαίες επιχειρήσεις (ΜΜΕ) (2002-2005) — ΕΕ L 333 της 29.12.2000.